Ներքին գործերի/Աբսորբցիայի նախարարության շենքի ցուցանակը Հայֆայում․ վերևից ներքև՝ եբրայերեն, արաբերեն, անգլերեն և ռուսերեն։
Իսրայելը բազմալեզու երկիր է։ Պաշտոնական լեզուն եբրայերենն է, արաբերեն ունի հատուկ կարգավիճակ։ Բացի այդ, տարածված են անգլերեն, ռուսերեն, ինչպես նաև ֆրանսերեն, ամհարերեն (եթովպերեն), իսպաներեն, ռումիներեն, լեհերեն, իդիշ, սեֆարդերեն և հունգարերեն լեզուները։ Ցանկում է նաև իտալերենը, պարսկերենը և նրա բուխարա բարբառը, ադըղեերենը և լեռնահրեական լեզուները։ Ethnologue-ի համաձայն՝ ընդհանուր առմամբ Իսրայելում խոսում են 39 լեզուներով և բարբառներով՝ ներառյալ նաև ժեստերի լեզուները։ Աշխատանքային միգրանտների շրջանում տարածված է չինարենը, թագալերենը և թայերենը։

Միգրանտների լեզուները, ինչպիսիք են հունգարերենը, ռումիներենը, լեհերենը և հրեական սփյուռքի ավանդական լեզուները չունեն պաշտոնական կարգավիճակ, թեև դրանցից մի քանիսի (իդիշը և լադինոն) համար կան այդ լեզուների գրականության և մշակույթի պահպանության պետական հաստատություններ։ Ներգաղթյալների երեխաները խոսում են եբրայերենով։ Իսրայելի կենտրոնական վիճակագրական բյուրոյի տվյալների համաձայն՝ 2011 թվականին երկրի բնակչության շրջանում 20 տարեկանից բարձր քաղաքացիների 49%-ը մայրենի լեզու է անվանում եբրայերենը, 18%-ը՝ արաբերենը, 15%-ը՝ ռուսերենը, մոտ 2%-ը՝ իդիշը, անգլերենը և ֆրանսերենը, 1,8%-ը՝ իսպաներենը և 1,2%-ը՝ ամհարերենը։

Եբրայերեն
---------

Հիմնական հոդված՝ Եբրայերեն
Եբրայերենն Իսրայելի պաշտոնական լեզուն է՝ երեքհազարամյա պատմություն ունեցող զարգացող լեզուն։ Նրա բաղաձայն այբուբենն ունի 22 տառ։ Եբրայերենը սեմական լեզվաընտանիքի լեզու է․ այս լեզվական ընտանիքը ներառում է նաև արամեերեն, արաբերեն, ամհարերեն և այլ լեզուները։ Եբրայերենը գրավոր և խոսակցական լեզու էր մինչև Երկրորդ Տաճարի փլուզումը։ Գալուտի (աքսոր) և մյուս երկրներում հրեաների վերաբնակեցման սկզբից հրեաները սկսեցին այն օգտագործել որպես խոսակցական լեզու այն վայրերում, որտեղ գտնվում էին։ Եբրայերենով տպագրվել է կրոնական գրականություն, բանաստեղծություններ և այլ գրական ստեղծագործություններ։ Եբրայերենի՝ խոսակցական կյանքից օգտագործման դադարումը և հիմնականում կրոնական ծիսակարգերում կիրառումը որոշ հրեաների մոտ եբրայերենը սուրբ լեզու համարելու պատճառ է հանդիսացել։ Նրանք սրբապղծություն էին համարում եբրայերենի՝ առօրյա կյանքում օգտագործումը։ Աշքենազի հրեաները խոսում էին իդիշով, որը զարգացել է եբրայերենից և սլավոնական լեզուներից մեծ թվով փոխառություններ ունեցած գերմանական բարբառներից մեկից։

Եբրայերենը ունիկալ երևույթ է, երբեմնի մետած լեզուն, այն իմաստով, որ դադարել է խոսակցական լինել, վերածնվել է։ Չնայած՝ որպես գրավոր լեզու, եբրայերենը չի վերացել։

1998 թվականին Իսրայելում եբրայերենով խոսում էր 4,85 մլն մարդ։ 2011 թվականի տվյալներով՝ չափահաս հրեա բնակչության 5%-ը և չափահաս արաբ բանկչության 22%-ը թույլ տիրապետում են խոսակցական, իսկ համապատասխանաբար 10%-ը և 26%-ը՝ գրավոր եբրայերենին։

Արաբերեն
--------

Հիմնական հոդված՝ Արաբերենն Իսրայելում
Արաբերենը մայրենի լեզու է իսրայելցի արաբների համար, որոնք կազմում են երկրի բնակչության 1/5-ը։ 2018 թվականին ընդունված հիմնական՝ «Հիմնական օրենք․ Իսրայելը հրեա ժողովրդի ազգային պետությունն է» օրենքի, արաբերենն Իսրայելում ունի հատուկ կարգավիճակ։

Ռուսերեն
--------

Ռուսալեզու խանութ Հայֆայում
Հիմնական հոդված՝ Ռուսերենն Իսրայելում
Այժմ Իսրայելի բնակչության ավելի քան 20%-ն ազատ խոսում է ռուսերենով։ Վերջին տասնամյակում Իսրայել է ժամանել մոտ մեկ միլիոն ռուսախոս հրեա և նրանց ընտանիքի անդամներ, նրանց մեծ մասը պահպանել է ռուսաց լեզուն որպես ընտանիքում խոսակցական հիմնական լեզու։ Գործընթացը համընկել է Իսրայելի լեզվական պրակտիկայում փոփոխությունների հետ, որը 80-ականների վերջից փոխվել է բազմալեզու լեզվին դեպի ավելի մեծ հանդուրժողականության։  Շատ հայրենադարձների համար իրենց մայրենի լեզուն նշանակալի արժեք է ներկայացնում՝ անկախ եբրայերենին տիրելու նրանց մոտիվացիայից։

Իսրայելում ռուսերենով տպագրվող գրքերի, ամսագրերի և թերթերի թվաքանակը գրեթե հավասար է եբրայերենով լույս տեսնող թերթերի թվաքանակին։ «Իսրայել Պլյուս» հեռուստատեսային ալիքը ռուսերեն լեզվով շուրջօրյա հեռարձակում ունի, ՌԷԿԱ ռադիոկայանը՝ օրական մոտ 12 ժամ։ Գրեթե բոլոր պետական և խոշոր մասնավոր կազմակերպություններում հնարավոր է ստանալ ծառայություններ ռուսերեն լեզվով, ամենուր տարբեր տեսակի գրություններ և հայտարարություններ ներկայացվում են նաև ռուսերենով։ Նախընտրական քարոզարշավի ընթացքում քարոզչական նյութերը տարածվում են ռուսերեն լեզվով, իսկ ընտրությունների օրն ընտրատեղամասերի պատերին և քվեարկության խցիկներում փակցված են պաստառներ, որոնց վրա ընտրական թերթիկներ թարգմանված են ռուսերեն։

Ծանոթագրություններ
------------------

1. ↑  Israel(անգլ.)
2. ↑  Israel Central Bureau of Statistics. «Selected Data from the 2011 Social Survey on Mastery of the Hebrew Language and Usage of Languages» (եբրայերեն). `{{cite news}}`: `|archive-url=` requires `|url=` (օգնություն)
3. ↑  Hebrew
4. ↑  «Основной закон: Израиль – национальное государство еврейского народа». Официальный сайт Кнессета.
5. ↑  «Частые вопросы об Израиле». Селф Израел. Արխիվացված է օրիգինալից 2010 թ․ ապրիլի 21-ին. «В Израиле около 20% населения говорят по-русски, практически все говорят по-английски.» `{{cite web}}`: Invalid `|url-status=+` (օգնություն)
6. ↑  Динамика языковой ситуации и языковой политики в Израиле Արխիվացված 2007-09-30 Wayback Machine
7. ↑  «Выборы-2019. Фото: Роман Янушевский».

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Իսրայելի լեզուներ» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | LNB: 000304648 |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * դ
* ք
* խ
Իսրայել Իսրայելի թեմաներ |
| --- |
|  |
| Պատմություն | Ավետյաց երկիր  • Հին Իսրայել  • Հուդայի թագավորություն  • Հնագույն ժամանակաշրջան  • Հռոմեական պրովինցիա  • Բյուզանդական Պաղեստին  • Արաբական ժամանակաշրջան  • Խաչակիրներ  • Այյուբյանների սուլթանություն  • Մամլուքներ  • Օսմանյան կայսրություն  • Բրիտանական մանդատ  • Իսրայել |
|  |
| Խորհրդանշաններ | Զինանշան  • Դրոշ  • Օրհներգ  • Դավթի աստղ  • Մենորա |
|  |
| Քաղաքականություն | Պետական կարգ  • Իրավական համակարգ  • Նախագահ  • Խորհրդարան  • Կառավարություն  • Դատարան  • Ներքին քաղաքականություն  • Արտաքին քաղաքականություն  • Գաղափարախոսություն  • Քաղաքական կուսակցություններ |
|  |
| Զինված ուժեր և հատուկ ծառայություններ | Գլխավոր շտաբ  • Ցամաքային զորքեր  • Ռազմաօդային ուժեր  • Ռազմածովային ուժեր  • Արտաքին հետախուզություն  • Ընդհանուր անվտանգության ծառայություն  • Ռազմական հետախուզություն  • Ոստիկանություն |
|  |
| Վարչական բաժանում | Մայրաքաղաք  • Քաղաքներ  • Մարզեր (Հյուսիսային  • Հայֆայի  • Կենտրոնական  • Թել Ավիվի  • Երուսաղեմի  • Հարավային  • Հուդեա և Սամարիա)  • Ենթամարզեր  • Պաղեստինյան ազգային վարչություն |
|  |
| Աշխարհագրություն | Կլիմա  • Ֆլորա  • Ֆաունա  • Ընդերք  • Ազգային պարկեր  • Արգելոցներ  • Ջրային ռեսուրսներ |
|  |
| Բնակչություն | Իսրայելցիներ  • Լեզուներ (Եբրայերեն  • Արաբերեն  • Ռուսերեն  • Իդիշ)  • Կրոն (Հուդայականություն  • Իսլամ  • Ուղղափառություն  • Բողոքականություն)  • Գիտություն  • Սպորտ  • Կրթություն  • Առողջապահություն  • Արհմիություններ |
|  |
| Տնտեսություն | Արժույթ  • Բանկային համակարգ  • Արդյունաբերություն  • Գյուղատնտեսություն  • Կիբուց  • Մոշավ  • Տուրիզմ  • Տրանսպորտ  • Առևտուր |
|  |
| Կապ և ԶԼՄ | Հեռախոս  • Ինտերնետ  • .il  • Փոստ  • Հեռուստատեսություն  • Ռադիո  • Մամուլ |
|  |
| Մշակույթ | Համաշխարհային ժառանգություն  • Երաժշտություն  •
 • Գրականություն  • Կինեմատոգրաֆիա  • Ճարտարապետություն  • Քանդակագործություն  • Խոհանոց  • Տոներ  • Թանգարաններ  • Հուշարձաններ |
|  |
| Արաբա-իսրայելական հակամարտություն | Պաղեստինի բաժանում  • Անկախության պատերազմ  • Սուեզի ճգնաժամ  • Վեցօրյա պատերազմ  • ՊԱԿ  • Դատաստանի օրվա պատերազմ  • Քեմփ Դեյվիդի համաձայնագրեր  • Լիբանանյան պատերազմ  • Առաջին ինտիֆադա  • Օսլոյի համաձայնագրեր  • Ալ-Ակսայի ապստամբություն  • Երկրորդ լիբանանյան պատերազմ  • Տարանջատման պլան |

 |